Ահա այդ հին ժամանակներից հյուսվել է մեր ժողովուրդների բարեկամությունը եւ հարազատությունը: Ֆրանսիական թագավորները խրախուսել են Հայաստանի մասին գիտական ուսումնասիրությունները, հայկական ձեռագրերի հավաքումը եւ հայերենից թարգմանությունները: Հայ վաճառականներին արտոնություններ են տվել Արեւելքի ու Արեւմուտքի միջեւ առեւտուր ծավալելու համար: Չի եղել պատմական մի շրջան, որ այդ բարեկամությունը խամրի, այլ ընդհակառակը՝ դարերի հետ այն խորացել ու նոր իմաստ է ստացել: